**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.06.2020, ora 08.00 – 14.06.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 14.06.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod galben şi Portocaliu**, valabilă în intervalul 13.06.2020 ora 15:00 – 15.06.2020 ora 16:00, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe unele râuri din bazinele hidrografice **Tisa, Vişeu, Iza, Tur, Someş, Crasna, Crişul Repede, Crişul Negru, Crişul Alb, Mureş, Bega, Timiş, Jiu, Olt, Argeş, Ialomiţa, Siret, Başeu, Jijia şi râurile din Dobrogea**, astfel:

**- Cod Galben:** **În intervalul 13.06.2020, ora 15:00 – 15.06.2020, ora 16:00,,** pe râurile din bazinele hidrografice: Tisa - sector aval intrarea ȋn ţară, Vişeu, Iza, Tur **(judeţele Maramureş şi Satu Mare)**, Someşul Mare - bazin superior şi afluenţi bazin mijlociu şiinferior **(judeţul Bistriţa Năsăud)**, Lăpuş – bazin superior şi afluenţi bazin mijlociu şiinferior **(judeţul Maramureş)**, Someşul Mic - bazin superior şi afluenţi bazin mijlociu şiinferior **(judeţele Cluj şi Bihor),** Someş – afluenţii mici aferenţi sectorului aval S.H. Dej **(judeţele Cluj, Sălaj, Maramureş şi Satu Mare)**, Crasna – bazin superior şi afluenţi bazin mijlociu şiinferior (**judeţele Sălaj şi Satu Mare),** Crişul Repede -bazin superior şi afluenţi bazin mijlociu şiinferior **(judeţele: Cluj şi Bihor),** Crişul Negru - bazin superior şi afluenţi bazin mijlociu şiinferior **(judeţele: Bihor şi Arad),** Crişul Alb – bazin superior şi afluenţi bazin mijlociu şi inferior (**judeţele: Hunedoara şi Arad**), Mureş – bazin superior amonte S.H. Glodeni şi afluenţii aferenţi sectorului aval S.H. Glodeni **(judeţele: Harghita, Mureş, Bistriţa Nӑsӑud, Sibiu, Cluj, Alba, Hunedoara şi Arad),** Bega - (**judeţul Timiş),** Timiş – bazin superior amonte S.H. Lugoj **(judeţele Timiş şi Caraş Severin),** Pogăniş – bazin superior, Bârzava, Moraviţa, Caraş, Nera **(judeţele Timiş şi Caraş Severin),** Jiu – bazin superior amonte S.H. Rovinari, Gilort – bazin superior **(judeţele: Hunedoara şi Gorj),** Olt – bazin amonte S.H. Hoghiz şi afluenţii aferenţi sectorului aval S.H. Hoghiz – amonte acumularea Ioneşti **(judeţele Harghita, Covasna, Braşov, Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea)**, Argeş – bazin superior, Dâmboviţa – bazin superior **(judeţele Argeş şi Dâmboviţa**), Ialomiţa – bazin superior şi afluenţi bazin mijlociu şiinferior **(judeţele Dâmboviţa şi Prahova),** Buzău – bazin superior amonte S.H. Nehoiu şi afluenţi bazin mijlociu şiinferior **(judeţele Braşov, Covasna şi Buzău),** Siret – sector amonte Ac. Rogojeşti şi afluenţii mici aferenţi sectorului aval S. H. Lespezi – amonte S.H. Adjudu Vechi **(judeţele Suceava, Neamţ, Bacău şi Iaşi),** Suceava - bazin superior şi afluenţi bazin mijlociu şiinferior **(judeţul Suceava)**, Moldova - bazin superior şi afluenţi bazin mijlociu şiinferior **(judeţele Suceava şi Neamţ)**, Bistriţa - bazin superior şi afluenţi bazin mijlociu şiinferior **(judeţele Suceava, Neamţ, Harghita şi Bacău)**, Trotuş - bazin superior şi afluenţi bazin mijlociu şiinferior **(judeţele Harghita, Covasna, Neamţ şi Bacău)**, Putna - bazin superior şi afluenţi bazin mijlociu şiinferior **(judeţul Vrancea),** Rm Sărat - bazin superior şi afluenţi bazin mijlociu şiinferior **(judeţele Buzău şi Vrancea),** Bârlad – bazin superior amonte S.H. Negreşti şi afluenţi aferenţi sectorului aval S.H. Negreşti **(judeţele Neamţ, Iaşi, Vaslui, Bacău, Vrancea şi Galaţi),** Başeu, Jijia **(judeţele Botoşani şi Iaşi)** şi râurile din Dobrogea **(judeţele Constanţa şi Tulcea).**

 **– Cod Portocaliu: În intervalul 13.06.2020, ora 15:00 – 14.06.2020, ora 14:00,** pe râurile din bazinele hidrografice: Tisa - sector aval intrarea ȋn ţară, Vişeu, Iza, Tur **(judeţele Maramureş şi Satu Mare)**, Someşul Mare - bazin superior şi afluenţi bazin mijlociu şiinferior **(judeţul Bistriţa Năsăud)**, Lăpuş – bazin superior şi afluenţi bazin mijlociu şiinferior **(judeţul Maramureş)**, Târnava Mare – bazin superior amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc **(judeţele: Harghita, Mureş, Sibiu şi Alba)**, Bega - bazin superior amonte S.H. Balinţ **(judeţul Timiş),** Timiş – afluenţii aferenţi sectorului aval S.H. Sadova – amonte S.H. Lugoj **(judeţele Timiş şi Caraş Severin),** Olt - afluenţii aferenţi sectorului aval S.H. Sâncrăieni - amonte confluenţă cu râul Lotru **(judeţele Harghita, Covasna, Braşov, Sibiu şi Vâlcea),** Bistriţa - bazin superior şi afluenţi bazin mijlociu şiinferior **(judeţele Suceava, Neamţ, Harghita şi Bacău)**.

 **Fenomenele se pot produce cu probabilitate și intensitate mai mare ȋn intervalul 13.06.2020 ora 18:00 - 14.06.2020 ora 09:00, pe unele râuri mici din judeţele: Maramureş, Bistriţa – Năsăud, Harghita, Covasna şi Braşov.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- ***Către Prefecturile Judeţelor: Alba, Arad, Argeş, Bacău, Bihor, Bistriţa-Năsăud, Botoşani, Braşov, Buzău, Caraş-Severin, Cluj, Constanţa, Covasna, Dâmboviţa, Galaţi, Gorj, Harghita, Hunedoara, Iaşi, Maramureş, Mureş, Neamţ, Prahova, Satu Mare, Sălaj, Sibiu, Suceava, Timiş, Tulcea, Vaslui, Vâlcea şi Vrancea (32 prefecturi) – COD GALBEN;***

***- Către Prefecturile Judeţelor: Alba, Bacău, Bistriţa-Năsăud, Braşov, Harghita, Maramureş, Mureş, Neamţ, Satu Mare, Sălaj, Sibiu, Suceava, Timiş, Tulcea, Vaslui şi Vâlcea (16 prefecturi) COD PORTOCALIU.***

**Debitele au fost în general, în creştere,** datorită precipitaţiilor căzute în interval şi propagării, exceptând râurile din bazinele hidrografice: Jiu, Vedea, Argeș, Ialomița și afluenții Oltului inferior unde au fost staționare.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte din majoritatea țării, exceptând Oltenia și Muntenia, datorită precipitațiilor de scurtă durată cu caracter torențial cazute în interval.

Se situează peste **COTELE DE ATENȚIE** râurile la stațiile hidrometrice: Târnava Mică – Bălăușeri (180+6) – jud. MS, Orăștie – Orăștie (200+20) – jud. HD, Râușor – Râu de Mori (100) – jud. HD, Râul Galben – Hațeg (150+30) – jud. HD, Vl. Luncanilor – Ghitid (240+3) – jud. HD, Sebeș – Turnu Ruieni (250+) – jud. CS, Bistra – Obreja (85+45) – jud. CS și Taița – Satu Nou (250+20) – jud. Tl.

În interval s-au situat peste:

**-COTELE DE INUNDAȚIE** râurile la stațiile hidrometrice Sebeș – Turnu Ruieni (320+14) – jud. CS, Taița – Satu Nou (300) – jud. TL și

 **-COTELE DE ATENȚIE** râurile la stațiile hidrometrice Sovata – Sovata (150+4)-jud. MS, Olt – Hoghiz (300+10) – jud. BV,

Debitele se situează în general la valori cuprinse între 30-90% din mediile multianuale lunare, mai mari (peste 100% din normalele lunare) pe râurile din bazinele hidrografice Vișeu, Iza, Tur, Someșul Mare, Târnave, Suceava, Moldova, Buzău, bazinele superioare ale Crasnei, Crișului Repede, Mureșului, Bistriței (afluent al Siretului), bazinul superior și mijlociu al Oltului, pe Jiu şi mai mici (sub 30% din normalele lunare) în bazinul hidrografic Bârlad, pe afluenții Prutului.

Este în vigoare **AVERTIZAREA HIDROLOGICĂ** nr. 11 din 13.06.2020.

În interval au fost emise șapte **AVERTIZĂRI** și trei **ATENȚIONĂRI HIDROLOGICE** pentru fenomene imediate.

**Debitele vor fi, în general, în creştere,** datorită precipitaţiilor prognozate şi propagării, exceptând râurile din zonele de câmpie din sudul țării unde vor fi staționare.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite cu posibile depășiri ale **COTELOR DE APĂRARE** pe unele râuri din zonele de deal și de munte, în special din jumătatea de nord a țării, datorită precipitaţiilor torențiale sub formă de aversă, de scurtă durată, însemnate cantitativ prognozate.

Se menține în vigoare **AVERTIZAREA HIDROLOGICĂ** nr. 11 din 13.06.2020.

**DUNĂRE**

**Debitul la intrarea în ţară (secţiunea Baziaş) în intervalul 13.06.2020 – 14.06.2020 a fost în uşoară creştere, având valoarea de 4200 m3/s**, sub media multianuală a lunii **iunie (6400 m3/s)**.

În aval de Porţile de Fier debitele au fost creștere pe sectorul Gruia – Vadu Oii, staționare pe sectorul Brăila – Galați și în scădere pe sectorul Isaccea – Tulcea.

**Debitul la intrarea în ţară (secţiunea Baziaş) va fi în creştere (4400 m3/s).**

Pe tot sectorul, aval de Porţile de Fier debitele vor fi în creştere.

**2.** **Situația meteorologică în intervalul 13.06.2020, ora 09.00 – 14.06.2020, ora 06.00**

**A.N.M.** – Administraţia Naţională de Meteorologie a emis o **Actualizare de Avertizare Meteorologică**, valabilă în intervalul 13.06.2020, ora 11:00 – 16.06.2020, ora 10:00, vizând **instabilitate atmosferică accentuată, ploi abundente**, Cod Galben şi Portocaliu, după cum urmează:

**Cod Galben,** în intervalul 13 iunie 2020, ora 11:00 – 16 iunie 2020, ora 10:00, instabilitate atmosferică temporar accentuată, în intervalul menționat, în în cea mai mare parte a țării vor fi perioade cu instabilitate atmosferică accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 25...30 l/mp și pe arii restrânse 40...60 l/mp. **Notă:** *În cursul săptămânii viitoare gradul de instabilitate atmosferică se va menține accentuat în cea mai mare parte a țării.*

**Cod Portocaliu,** în intervalul 13 iunie 2020, ora 15:00 – 14 iunie 2020, ora 02:00, vizând **cantități de apă însemnate, grindină, intensificări puternice ale vântului, vijelii,** în intervalul menționat, În după-amiaza zilei de sâmbătă (13 iunie) și în prima parte a nopții de sâmbătă spre duminică (13/14 iunie), în Moldova, Transilvania, Maramureș, nordul Crișanei local în Muntenia și zonele de munte vor fi perioade cu averse torențiale, grindină de dimensiuni medii și mari, vijelii, intensificări puternice ale vântului (rafale de peste 70...80 km/h) și frecvente descărcări electrice. În intervale scurte de timp sau prin acumulare, se vor înregistra cantități de apă ce vor depăși 40 l/mp și pe arii restrânse 50...80 l/mp.

***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.***

Această Actualizare de Avertizare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

***-*** *Arad, Argeş, Caraş-Severin, Călăraşi, Constanţa, Dâmboviţa, Dolj, Giurgiu, Gorj, Ilfov, Mehedinţi, Olt, Teleorman, Timiş, Tulcea, Vâlcea şi Municipiul Bucureşti**(17 prefecturi) – Cod Galben*

***-*** *Alba, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Cluj, Covasna, Dâmboviţa, Galaţi, Gorj, Harghita, Hunedoara, Ialomiţa, Iaşi, Maramureş, Mehedinţi, Mureş, Neamţ, Prahova, Satu Mare, Sălaj, Sibiu, Suceava, Vaslui, Vâlcea şi Vrancea (31 Prefecturi) Cod Portocaliu.*

**ÎN ŢARĂ**

**Vremea a fost, în general, instabilă.** În prima parte a zilei cerul a fost variabil în majoritatea regiunilor, însă începând cu orele după-amiezii înnorările s-au accentuat și, pe arii extinse în Transilvania, Maramureș și în zonele de munte și local în rest au căzut averse ce au avut și caracter torențial, însoțite de frecvente descărcări electrice, intensificări ale vântului ce au atins la rafală 60...80 km/h și vijelii (consemnate fiind cele din județele Harghita, Maramureș, Mureș și Sibiu). Din datele colectate la stațiile meteorologice și hidrologice, s-a consemnat grindină pe raza județelor Suceava, Maramureș, Mureș, Alba, iar din surse externe și în județele, Bistrița Năsăud, Sălaj și Tulcea. În intervale scurte de timp, cantitățile de apă au depășit 15...20 l/mp și izolat 50...70 l/mp în special în nordul, centrul teritoriului și în zona de munte. Temperaturile maxime, apropiate de mediile multianuale în cea mai mare parte a țării, s-au încadrat între 22 de grade la Întorsura Buzăului, Miercurea Ciuc, Odorheiu Secuiesc, Baraolt, Brașov, Joseni, Târgu Secuiesc și Sulina și 32 de grade la Adjud. La ora 06.00, valorile termice erau cuprinse între 13 grade la Petroșani și 22 de grade la Calafat.

***Observații:*** *de ieri de la ora 06.00 au fost în vigoare* ***10 de mesaje pentru fenomene meteorologice periculoase imediate****:*

***- 2 mesaje cod roșu,*** *emise de SRPV Bacău și SRPV Cluj Napoca;*

***- 8 mesaje cod portocaliu,*** *emise după cum urmează, 4 de SRPV Timișoara, 2 de SRPV Bacău și 2 de SRPV Constanța.*

**LA BUCUREŞTI**

 **Valorile termice,** mai ridicate față de ziua anterioară, au fost apropiate de mediile multianuale. Astfel, temperatura maximă a fost de 29 de grade la stația meteo Băneasa și 30 de grade la Filaret și Afumați. Cerul a fost variabil, cu unele înnorări în cursul zilei. Vântul a suflat slab și moderat. La ora 06.00 se înregistrau 15 grade la stația meteo Băneasa și 17 grade la Filaret și Afumați.

**3. Prognoza meteorologică în intervalul 14.06.2020, ora 09.00 – 15.06.2020, ora 09.00**

**ÎN ŢARĂ**

 **Vremea va fi instabilă. Vor fi înnorări temporar accentuate și perioade cu averse torențiale, frecvente descărcări electrice, intensificări de scurtă durată ale vântului, iar trecător vijelii și grindină. Cantitățile de apă vor depăși 25...30 l/mp și pe arii restrânse 40...60 l/mp**. În extremitatea de sud și pe litoral, probabilitatea pentru astfel de fenomene va fi mai redusă. Temperaturile maxime, apropiate de cele normale pentru această dată, se vor încadra între 22 și 31 de grade, iar cele minime între 13 și 19 grade.

**LA BUCUREŞTI**

 **Vremea va fi instabilă.** Cerul va prezenta înnorări temporar accentuate și mai ales spre seară și noaptea se vor semnala, averse, frecvente descărcări electrice, intensificări de scurtă durată ale vântului și posibil vijelii și grindină. Ploile vor avea și caracter torențial, iar cantitățile de apă, înregistrate în intervale scurte de timp sau prin acumulare, vor depăși 15 l/mp. Temperatura maximă va fi de 29...30 de grade, iar cea minimă va fi de 16...18 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Mures** inf. ca urmare a precipitaţiilor abundente, la data de **13.06.2020, începând cu ora 23.30, apele neepurate de la Staţia de Epurare: Alba Iulia, jud. Alba, aparţinând operatorului SC APA CTTA Sucursala Alba Iulia, sunt evacuate direct în cursul de apă Mureş**, cf. informarii telefonice primite în Dispeceratul SGA Alba.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează** că, din rezultatele analizelor efectuate la data de 11.06.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.** Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10-11.06.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE, TRANSPARENȚĂ ȘI IT**